open-index/open-wikipedia-markdown huggingface dataset:
দ্বীপপুঞ্জীয় রাষ্ট্র

একটি **দ্বীপপুঞ্জীয় রাষ্ট্র** বলতে এমন একটি রাষ্ট্রকে বোঝায় যেটি এক বা একের অধিক দ্বীপপুঞ্জের সমবায়ে গঠিত এবং এটিতে দ্বীপপুঞ্জ বহির্ভূত অন্যান্য দ্বীপও অন্তর্ভুক্ত থাকতে পারে। যখন একাধিক দ্বীপের একটি দল, দ্বীপগুলিকে সংযোগকারী জলরাশি ও অন্যান্য ঘনিষ্ঠভাবে সম্পর্কিত প্রাকৃতিক বৈশিষ্ট্যগুলি একত্রে একটি সুসংহত ভৌগোলিক, অর্থনৈতিক ও রাজনৈতিক সত্তা গঠন করে, তখন সেটিকে দ্বীপপুঞ্জ বলে। 
 
দ্বিতীয় বিশ্বযুদ্ধের পরে বিভিন্ন মহাসাগরের অভ্যন্তরে অবস্থিত দ্বীপদেশগুলি স্বাধীনতা অর্জন করলে দ্বীপপুঞ্জীয় রাষ্ট্র ধারণাটির সূত্রপাত ঘটে। ১৯৮২ সালে সমুদ্র আইন বিষয়ে জাতিসংঘ সমঝোতাতে এই পরিভাষাটির আইনি সংজ্ঞা প্রদান করা হয়। ১৯৮২ সালে ১০ই ডিসেম্বর তারিখা বাহামা, ফিজি, ইন্দোনেশিয়া, পাপুয়া নিউ গিনি ও ফিলিপাইন প্রথম পাঁচটি দ্বীপপুঞ্জীয় রাষ্ট্র হিসেবে ঐ সমঝোতাতে স্বীকৃতি পায়। এদের মধ্যে ইন্দোনেশিয়া বিশ্বের বৃহত্তম দ্বীপপুঞ্জীয় রাষ্ট্র। দ্বীপপুঞ্জীয় রাষ্ট্রের দ্বীপগুলির মধ্যবর্তী জলরাশিও ঐ রাষ্ট্রের সার্বভৌম কর্তৃত্বের অধীনে থাকে, এগুলিকে *দ্বীপপুঞ্জীয় জলরাশি* বলে। এছাড়া দ্বীপপুঞ্জের বহিঃস্থ দ্বীপগুলির চারপাশে অঙ্কিত ভূমিরেখা দ্বারা আবদ্ধ জলরাশিগুলিও ঐ রাষ্ট্রের অভ্যন্তরীণ জলরাশি হিসেবে গণ্য হয়।

২০১৫ সালের ২০ই জুন পর্যন্ত হিসাব অনুযায়ী মোট ২২টি সার্বভৌম রাষ্ট্র দ্বীপপুঞ্জীয় রাষ্ট্রের মর্যাদা দাবি করেছে। এগুলি হল অ্যান্টিগুয়া ও বার্বুডা, বাহামা, কাবু ভের্দি, কোমোরোস, গ্রেনাডা, দোমিনিকান প্রজাতন্ত্র, ইন্দোনেশিয়া, ফিলিপাইন, জামাইকা, ফিজি, কিরিবাস, মালদ্বীপ, মার্শাল দ্বীপপুঞ্জ, পাপুয়া নিউ গিনি, সেন্ট ভিনসেন্ট ও গ্রেনাডাইন, সাঁউ তুমি ও প্রিঁসিপি, সেশেলস, সলোমন দ্বীপপুঞ্জ, মরিশাস, ত্রিনিদাদ ও তোবাগো, তুভালু ও ভানুয়াতু। কিছু কিছু দেশ ভৌগোলিকভাবে দ্বীপপুঞ্জ হলেও দ্বীপপুঞ্জীয় রাষ্ট্রের মর্যাদা দাবি করে না। এগুলির মধ্যে জাপান, যুক্তরাজ্য, নিউজিল্যান্ড, কিউবা ও আইসল্যান্ড উল্লেখ্য।

## তথ্যসূত্র

বিষয়শ্রেণী:আন্তর্জাতিক আইন
বিষয়শ্রেণী:সমুদ্র আইন
বিষয়শ্রেণী:দ্বীপ রাষ্ট্র
বিষয়শ্রেণী:দ্বীপপুঞ্জ
এন৭১৫ (বাংলাদেশ)

**এন৭১৫ (বাংলাদেশ)** বা **সাতক্ষীরা–ভোমরা মহাসড়ক** বাংলাদেশের একটি জাতীয় মহাসড়ক। এই মহাসড়কের দৈর্ঘ্য ।

## তথ্যসূত্র

বিষয়শ্রেণী:বাংলাদেশের জাতীয় মহাসড়ক
বিষয়শ্রেণী:সাতক্ষীরা জেলার সড়ক পরিবহন
জালাল আহমেদ (আমলা)

**জালাল আহমেদ** হলেন একজন বাংলাদেশী বেসামরিক কর্মচারী যিনি বাংলাদেশ সিভিল সার্ভিস (প্রশাসন) এর সদস্য হিসাবে ৩৬ বছরেরও বেশি সময় ধরে বাংলাদেশ সরকারে কাজ করেছেন।  তার বিস্তৃত কর্মজীবন জুড়ে, তিনি শক্তি এবং অর্থ খাতে বেশ কয়েকটি গুরুত্বপূর্ণ পদে অধিষ্ঠিত হয়েছেন। 

## প্রারম্ভিক জীবন
জালাল আহমেদ ঢাকা বিশ্ববিদ্যালয় থেকে লোক প্রশাসনে স্নাতক ডিগ্রি অর্জন করেন, যেখানে তিনি স্নাতকোত্তরও সম্পন্ন করেন। তিনি বিসিএস প্রশাসন ক্যাডারের অংশ হিসাবে ১৯৮২ সালে বাংলাদেশ সিভিল সার্ভিসে (বিসিএস) যোগদান করেন। 

## কর্মজীবন
আহমেদ বাঁশখালীতে সহকারী কমিশনার, উপজেলা ম্যাজিস্ট্রেট এবং উপজেলা নির্বাহী অফিসার (ইউএনও) হিসেবে দায়িত্ব পালন করেন। এছাড়াও তিনি চট্টগ্রামের মেট্রোপলিটন ম্যাজিস্ট্রেট এবং নোয়াখালীর অতিরিক্ত জেলা প্রশাসকের (এডিসি) দায়িত্ব পালন করেন। উল্লেখযোগ্যভাবে, তিনি ঠাকুরগাঁও ও ফরিদপুর জেলায় জেলা প্রশাসক ও জেলা ম্যাজিস্ট্রেট নিযুক্ত হন। তিনি হাইড্রোকার্বন ইউনিটের প্রকল্প পরিচালক এবং বাংলাদেশের ভূতাত্ত্বিক জরিপ বিভাগের মহাপরিচালক হিসাবে অতিরিক্ত দায়িত্ব সহ জ্বালানি বিভাগে যুগ্ম সচিব ছিলেন। ২০০৪ সালে, নির্বাহী বিভাগ থেকে বিচার বিভাগ পৃথক হওয়ার আগে, তিনি ঢাকার চিফ মেট্রোপলিটন ম্যাজিস্ট্রেট (সিএমএম) হিসেবে দায়িত্ব পালন করেন। 

২০০৭ সালে, আহমেদ বাংলাদেশ তেল, গ্যাস ও খনিজ কর্পোরেশনের (পেট্রোবাংলা) চেয়ারম্যান হিসেবে নিযুক্ত হন। তিনি এপ্রিল ২০০৯ পর্যন্ত এই পদে দায়িত্ব পালন করেন। সংক্ষিপ্ত সময়ের পরে, তিনি ২০১০-১১ সালে রপ্তানি উন্নয়ন ব্যুরোর (ইপিবি) ভাইস চেয়ারম্যান (সিইও) হিসাবে নিযুক্ত হন। 

২০১২ থেকে ২০১৭ সাল পর্যন্ত, আহমেদ অর্থ বিভাগের অতিরিক্ত সচিব হিসেবে দায়িত্ব পালন করেন। ২০১৮-১৯ সালে, তিনি কর্মসংস্থান বিনিয়োগ কর্মসূচির (এসইআইপি) দক্ষতার জন্য নির্বাহী প্রকল্প পরিচালক ছিলেন। 

সিভিল সার্ভিস থেকে অবসর নেওয়ার পর, আহমেদ বাংলাদেশের অন্যতম প্রধান পোশাক রপ্তানিকারক হা-মীম গ্রুপের সিনিয়র নির্বাহী পরিচালকের ভূমিকা গ্রহণ করে বেসরকারি খাতে স্থানান্তরিত হন। উপরন্তু, ২০২৩ সালে, তিনি ঢাকা বিশ্ববিদ্যালয়ের লোক প্রশাসন বিভাগে অ্যাডজান্ট ফ্যাকাল্টি সদস্য হিসাবে নিযুক্ত হন। 

২০২৪ সালে, আহমেদ বাংলাদেশ এনার্জি রেগুলেটরি কমিশনের (বিইআরসি) চেয়ারম্যান নিযুক্ত হন।  তার নিয়োগ এমন এক সময়ে এসেছিল যখন বিইআরসির নিয়ন্ত্রক কর্তৃপক্ষে উল্লেখযোগ্য পরিবর্তন করা হয়েছিল, সরকার কমিশনের সম্পূর্ণ ক্ষমতা পুনরুদ্ধার করে। 

## তথ্যসূত্র

বিষয়শ্রেণী:CS1 maint: url-status
বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:হবিগঞ্জ জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী সরকারি চাকরিজীবী
বহেরা এ.টি. মাধ্যমিক বিদ্যালয়

**বহেরা এ.টি. মাধ্যমিক বিদ্যালয়** বা **বহেরা আজিজুল তছিমুদ্দীন মাধ্যমিক বিদ্যালয়** সাতক্ষীরা জেলার দেবহাটা উপজেলার কুলিয়া ইউনিয়নের বহেরা গ্রামে অবস্থিত একটি মাধ্যমিক বিদ্যালয়। বিদ্যালয়টি ১৯২৭ সালে প্রতিষ্ঠিত হয়।

## তথ্যসূত্র

বিষয়শ্রেণী:সাতক্ষীরা জেলার বিদ্যালয়
বিষয়শ্রেণী:১৯২৭-এ ব্রিটিশ ভারতে প্রতিষ্ঠিত
বিষয়শ্রেণী:১৯২৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:দেবহাটা উপজেলা
সালেহ হাসান নকীব

**সালেহ হাসান নকীব** (জন্ম: ৩ আগস্ট ১৯৭০) একজন বাংলাদেশি পদার্থবিদ। তিনি রাজশাহী বিশ্ববিদ্যালয়ের পদার্থবিজ্ঞান বিভাগের অধ্যাপক এবং বিশ্ববিদ্যালয়টির ২৫তম উপাচার্য।

## প্রারম্ভিক জীবন ও শিক্ষা
নাকীব ১৯৭০ সালের ৩ আগস্ট বাংলাদেশের রাজশাহীতে জন্মগ্রহণ করেন। তিনি ১৯৮৭ সালে রাজশাহী বিশ্ববিদ্যালয় স্কুল থেকে মাধ্যমিক এবং ১৯৮৯ সালে রাজশাহী কলেজ থেকে উচ্চ মাধ্যমিক সম্পন্ন করেন। তিনি রাজশাহী বিশ্ববিদ্যালয়ে পদার্থবিজ্ঞান বিষয়ে স্নাতক (বি.এসসি.) ও স্নাতকোত্তর (এম.এসসি.) ডিগ্রি অর্জন করেন। পরবর্তীতে তিনি যুক্তরাজ্যের কেমব্রিজ বিশ্ববিদ্যালয় থেকে কিউপ্রেট সুপারকন্ডাক্টিভিটি বিষয়ে পিএইচডি ডিগ্রি অর্জন করেন, যেখানে তিনি কমনওয়েলথ স্কলার হিসেবে অধ্যয়ন করেন।

## কর্মজীবন
নকীব ১৯৯৮ সালে রাজশাহী বিশ্ববিদ্যালয়ের পদার্থ বিজ্ঞান বিভাগে প্রভাষক হিসেবে যোগ দেন। গবেষণায় তার প্রধান আগ্রহের বিষয় হচ্ছে সুপার কন্ডাকটিভিটি ও কম্পিউটেশনাল ফিজিক্স।

### পেশাগত সদস্যপদ
* যুক্তরাজ্যের ইনস্টিটিউট অব ফিজিক্স (আইওপি), ইউকে
* যুক্তরাষ্ট্রের আমেরিকান ফিজিক্যাল সোসাইটি (এপিএস), ইউএসএ
* যুক্তরাজ্যের কেমব্রিজ ফিলোসফিক্যাল সোসাইটি, ইউকে
* যুক্তরাজ্যের কেমব্রিজ কমনওয়েলথ ট্রাস্ট, ইউকে
* বাংলাদেশ ফিজিক্যাল সোসাইটি (বিপিএস)
* সংযুক্ত আরব আমিরাতের এশিয়ান কাউন্সিল অফ সায়েন্স এডিটরস (এসিএসই), ইউএই
* জার্নাল অফ সায়েন্টিফিক রিসার্চ-এর উপদেষ্টা মণ্ডলী ও বিভাগীয় সম্পাদক
* জার্নাল অফ বাংলাদেশ একাডেমি অফ সায়েন্সেস-এর সম্পাদনা পর্ষদের সদস্য
* দ্য ওয়ার্ল্ড একাডেমি অব সায়েন্সের (টোয়াস)

### অন্যান্য
* ফেলো, বাংলাদেশ বিজ্ঞান একাডেমি (বিএএস)

## পুরস্কার ও সম্মাননা
পদার্থবিজ্ঞান গবেষণায় অবদানের স্বীকৃতি স্বরূপ ২০১৭ সালে রাজশাহী বিশ্ববিদ্যালয় ডিনস অ্যাওয়ার্ড লাভ করেন। ২০০৮ সালে টাওয়াস ইয়ং সায়েন্টিস্ট অ্যাওয়ার্ড এবং ২০১১ সালে রাজ্জাক-শামসুন ফিজিক্স রিসার্চ পুরস্কারে ভূষিত হন। এছাড়া ২০২১ সালে রাবির বর্ষসেরা গবেষক এবং একই বছর দ্য ওয়ার্ল্ড একাডেমি অব সায়েন্সের (টোয়াস) সদস্য পদ পান।

## তথ্যসূত্র

বিষয়শ্রেণী:১৯৭০-এ জন্ম
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:রাজশাহী বিশ্ববিদ্যালয়ের উপাচার্য
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:রাজশাহী জেলার ব্যক্তি
বিষয়শ্রেণী:বাংলাদেশী পদার্থবিজ্ঞানী
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
মোহাম্মদ কামরুল আহসান

**মোহাম্মদ কামরুল আহসান** (জন্ম: ২০ জানুয়ারি ১৯৬৯) একজন বাংলাদেশী দর্শনশাস্ত্রজ্ঞ। তিনি জাহাঙ্গীরনগর বিশ্ববিদ্যালয়ের দর্শন বিভাগের অধ্যাপক এবং বিশ্ববিদ্যালয়টির বর্তমান উপাচার্য।

## প্রাথমিক জীবন ও শিক্ষা
কামরুল আহসান ১৯৬৯ সালের ২০ জানুয়ারি লক্ষ্মীপুরে  জন্মগ্রহণ করেন। তার বাবা মোহাম্মদ আবদুছ সোবহান ও মা মাহফুজা বেগম। তিনি ব্রাহ্মণবাড়ীয়ার আরুয়াইল বহুমুখী উচ্চ বিদ্যালয় থেকে এসএসসি এবং লক্ষ্মীপুরের  রামগঞ্জ সরকারি কলেজ থেকে এইচএসসি পরীক্ষায় উত্তীর্ণ হন। তিনি জাহাঙ্গীরনগর বিশ্ববিদ্যালয়ের দর্শন বিভাগ থেকে ১৯৮৯ সালে স্নাতক ও ১৯৯০ সালে স্নাতকোত্তর ডিগ্রি লাভ করেন। বুলগেরিয়ার সোফিয়া বিশ্ববিদ্যালয় থেকে তিনি ২০০০ সালে স্নাতকোত্তর এবং যুক্তরাজ্যের কার্ডিফ বিশ্ববিদ্যালয় থেকে ২০১৩ সালে পিএইচডি ডিগ্রি অর্জন করেন।

## কর্মজীবন
মোহাম্মদ কামরুল আহসান জাহাঙ্গীরনগর বিশ্ববিদ্যালয়ের দর্শন বিভাগে ১৯৯৩ সালে প্রভাষক পদে যোগদান করেন। এরই ধারাবাহিকতায় তিনি ১৯৯৭ সালে সহকারী অধ্যাপক, ২০০৩ সালে সহযোগী অধ্যাপক এবং ২০১৩ সালে অধ্যাপক পদে উন্নীত হন। অধ্যাপনার পাশাপাশি তিনি জাহাঙ্গীরনগর বিশ্ববিদ্যালয়ের সিনেট, সিন্ডিকেট, একাডেমিক কাউন্সিল, বেগম খালেদা জিয়া হলের প্রভোস্ট, বিভাগীয় সভাপতি এবং শিক্ষক সমিতির সাধারণ সম্পাদকসহ বিভিন্ন দায়িত্ব পালন করেন। ২০২৪ সালের ৫ সেপ্টেম্বর তিনি জাহাঙ্গীরনগর বিশ্ববিদ্যালয়ের উপাচার্য নিযুক্ত হন এবং ৮ সেপ্টেম্বর আনুষ্ঠানিকভাবে দায়িত্ব গ্রহণ করেন।

## সংগঠন
কামরুল আহসান বাংলাদেশ এশিয়াটিক সোসাইটির সদস্য। তিনি বাংলাদেশ ফিলোসফিক্যাল সোসাইটির সাধারণ সম্পাদক এবং জাতীয়তাবাদী শিক্ষক ফোরামের জাহাঙ্গীরনগর বিশ্ববিদ্যালয় শাখার সভাপতি হিসেবে দায়িত্ব পালন করেন।

## তথ্যসূত্র

বিষয়শ্রেণী:১৯৬৯-এ জন্ম
বিষয়শ্রেণী:লক্ষ্মীপুর জেলার ব্যক্তি
বিষয়শ্রেণী:জাহাঙ্গীরনগর বিশ্ববিদ্যালয়ের শিক্ষক
বিষয়শ্রেণী:জাহাঙ্গীরনগর বিশ্ববিদ্যালয়ের উপাচার্য
বিষয়শ্রেণী:কার্ডিফ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
মুহাম্মদ ইসমাইল

**মুহাম্মদ ইসমাইল** (জন্ম: ১ নভেম্বর ১৯৭৮) একজন বাংলাদেশী রসায়নবিদ। তিনি ঢাকা বিশ্ববিদ্যালয়ের ফলিত রসায়ন ও কেমিকৌশল বিভাগের অধ্যাপক এবং নোয়াখালী বিজ্ঞান ও প্রযুক্তি বিশ্ববিদ্যালয়ের বর্তমান উপাচার্য।

## জন্ম ও শিক্ষা
ইসমাইল ১৯৭৮ সালের ১ নভেম্বর চট্টগ্রামে জন্মগ্রহণ করেন। তিনি চট্টগ্রামের কলাউজান ডা. এয়াকুব বজলুর রহমান সিকদার উচ্চ বিদ্যালয় থেকে ১৯৯৪ সালে এসএসসি ও চট্টগ্রাম কলেজ থেকে ১৯৯৬ সালে এইচএসসি পাস করেন। তিনি ঢাকা বিশ্ববিদ্যালয়ের ফলিত রসায়ন ও কেমিকৌশল বিভাগ থেকে ২০০১ সালে স্নাতক (সম্মান) (প্রথম শ্রেণিতে দ্বিতীয়) ও ২০০২ সালে স্নাতকোত্তর (প্রথম শ্রেণিতে প্রথম) ডিগ্রি লাভ করেন। তিনি যুক্তরাজ্যের কেমব্রিজ বিশ্ববিদ্যালয় থেকে ২০১৬ সালে পিএইচডি ডিগ্রি অর্জন করেন।

## কর্মজীবন
মুহাম্মদ ইসমাইল ২০০৬ থেকে ২০০৮ সাল পর্যন্ত বাংলাদেশ বিজ্ঞান ও শিল্প গবেষণা পরিষদে বৈজ্ঞানিক কর্মকর্তা হিসেবে কর্মরত ছিলেন। ২০০৮ সালে তিনি বিসিএস প্রশাসন ক্যাডারে মনোনীত হলেও একই বছর ঢাকা বিশ্ববিদ্যালয়ের ফলিত রসায়ন ও কেমিকৌশল বিভাগে প্রভাষক পদে যোগদান করেন। এরই ধারাবাহিকতায় তিনি ২০১০ সালে সহকারী অধ্যাপক, ২০১৮ সালে সহযোগী অধ্যাপক এবং ২০২৩ সালে অধ্যাপক পদে উন্নীত হন। এর পাশাপাশি তিনি বাংলাদেশ পেট্রোলিয়াম ইন্সটিটিউট, ইন্ডিপেন্ডেন্ট বিশ্ববিদ্যালয়, বাংলাদেশ, ইস্ট ওয়েস্ট বিশ্ববিদ্যালয়, ইউনাইটেড ইন্টারন্যাশনাল ইউনিভার্সিটি, ড্যাফোডিল ইন্টারন্যাশনাল ইউনিভার্সিটি প্রভৃতি প্রতিষ্ঠানে পাঠদান করেছেন। তিনি উল্লেখযোগ্যসংখ্যক দেশী ও বিদেশী সংস্থায়  পরামর্শক হিসেবে ভূমিকা পালন করেছেন। ২০২৪ সালের ৫ সেপ্টেম্বর তিনি নোয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য নিযুক্ত হন এবং ৬ সেপ্টেম্বর আনুষ্ঠানিকভাবে দায়িত্ব গ্রহণ করেন।

## গবেষণা ও প্রকাশনা
দেশীয় ও আন্তর্জাতিক জার্নালে তার অর্ধশতাধিক গবেষণা প্রবন্ধ প্রকাশিত হয়েছে। একাধিক জার্নালের রিভিউয়ার হিসেবেও তিনি অবদান রেখেছেন।

## তথ্যসূত্র

বিষয়শ্রেণী:১৯৭৮-এ জন্ম
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:বাংলাদেশী রসায়নবিদ
বিষয়শ্রেণী:ঢাকা বিশ্ববিদ্যালয়ের অধ্যাপক
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নোয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য
আব্দুল লতিফ (কীটতত্ত্ববিদ)

**অধ্যাপক ড. মোঃ আব্দুল লতিফ** (জন্ম: ১৫ জুলাই ১৯৬৯) একজন বাংলাদেশী কীটতত্ত্ববিদ। তিনি শেরেবাংলা কৃষি বিশ্ববিদ্যালয়ের কীটতত্ত্ব বিভাগের অধ্যাপক এবং বিশ্ববিদ্যালয়টির বর্তমান উপাচার্য।

## প্রাথমিক জীবন ও শিক্ষা
লতিফ ১৯৬৯ সালের ১৫ জুলাই রাজশাহী জেলার চারঘাট উপজেলায় জন্মগ্রহণ করেন। তার বাবার নাম আনোয়ার হোসেন এবং মায়ের নাম সাজেদা বেগম। তিনি রাজশাহীর আড়ানী মনোমোহিনী উচ্চ বিদ্যালয় থেকে ১৯৮৪ সালে এসএসসি ও আড়ানী ডিগ্রি কলেজ থেকে ১৯৮৬ সালে এইচএসসি পাস করেন। বাংলাদেশ কৃষি বিশ্ববিদ্যালয় থেকে ১৯৯০ সালে তিনি বিএসসি এগ্রি. (অনার্স) ডিগ্রি লাভ করেন। তিনি বঙ্গবন্ধু শেখ মুজিবুর রহমান কৃষি বিশ্ববিদ্যালয় থেকে কীটতত্ত্ব বিষয়ে ২০০০ সালে এমএস ও ২০০৭ সালে পিএইচডি ডিগ্রি অর্জন করেন।

## কর্মজীবন
আব্দুল লতিফ ১৯৯৫ সালে তৎকালীন বাংলাদেশ কৃষি ইনস্টিটিউটের (২০০১ সালে শেরেবাংলা কৃষি বিশ্ববিদ্যালয়ে উন্নীত) কীটতত্ত্ব বিভাগে প্রভাষক হিসেবে শিক্ষকতা শুরু করেন। ২০০১ সালে তিনি শেরেবাংলা কৃষি বিশ্ববিদ্যালয়ের (শেকৃবি) সহকারী অধ্যাপক, ২০০৭ সালে সহযোগী অধ্যাপক এবং ২০০১ সালে অধ্যাপক পদে উন্নীত হন। অধ্যাপনার পাশাপাশি তিনি শেরেবাংলা কৃষি বিশ্ববিদ্যালয়ের সিন্ডিকেট সদস্য, অ্যাকাডেমিক কাউন্সিলের সদস্য, বিভাগীয় সভাপতি, ছাত্র হলের প্রভোস্ট, সহকারী প্রক্টর, শেকৃবি শিক্ষক সমিতির সাধারণ সম্পাদকসহ বিভিন্ন দায়িত্ব পালন করেন। ২০২৪ সালের ৫ সেপ্টেম্বর তিনি শেরেবাংলা কৃষি বিশ্ববিদ্যালয়ের উপাচার্য হিসেবে নিয়োগ লাভ করেন।

## গবেষণা ও প্রকাশনা
দেশীয় ও আন্তর্জাতিক জার্নালে তার প্রায় ৭০টি গবেষণাপত্র প্রকাশিত হয়েছে। এছাড়া তিনি একটি বইও রচনা করেছেন।

## তথ্যসূত্র

বিষয়শ্রেণী:১৯৬৯-এ জন্ম
বিষয়শ্রেণী:বাংলাদেশী গবেষক
বিষয়শ্রেণী:রাজশাহী জেলার ব্যক্তি
বিষয়শ্রেণী:শেরেবাংলা কৃষি বিশ্ববিদ্যালয়ের শিক্ষক
বিষয়শ্রেণী:শেরেবাংলা কৃষি বিশ্ববিদ্যালয়ের উপাচার্য
বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বঙ্গবন্ধু শেখ মুজিবুর রহমান কৃষি বিশ্ববিদ্যালয়ের প্রাক্তন শিক্ষার্থী
উত্তর আয়ারল্যান্ডের সিনেট

**উত্তর আয়ারল্যান্ডের সিনেট** ছিল উত্তর আয়ারল্যান্ডের সংসদের উচ্চকক্ষ যা আয়ারল্যান্ড সরকারের আইন ১৯২০ দ্বারা তৈরি করা হয়েছিল। এটি উত্তর আয়ারল্যান্ড সংবিধান আইন ১৯৭৩ পাসের সাথে বিলুপ্ত করা হয়েছিল।

## ক্ষমতা
বাস্তবে উত্তর আয়ারল্যান্ডের সিনেট সামান্য ক্ষমতা এবং এমনকি কম প্রভাবের অধিকারী ছিল। একটি সংশোধিত চেম্বার হিসাবে অভিপ্রেত, বাস্তবে, বিতর্ক এবং ভোটগুলি সাধারণত কমন্সে অনুরূপ করা হয়।

## অবস্থান
থাম্ব|যখন অ্যাসেম্বলি কলেজে চেম্বার অফ দ্য সিনেট, ১৯২১ সালে
১৯৩২ থেকে যখন বিল্ডিংটি সম্পূর্ণ হয়েছিল, ১৯৭২ সাল পর্যন্ত, উত্তর আয়ারল্যান্ডের সেনেট বেলফাস্টের পূর্ব উপকণ্ঠে স্টর্মন্টের পার্লামেন্ট ভবনের সিনেট চেম্বারে মিলিত হয়েছিল। ব্রিটিশ লর্ডসভার সাথে সমান্তরাল করতে, সিনেটের সদস্যরা লাল বেঞ্চে বসেছিলেন।

## তথ্যসূত্র

### সূত্র
* 
* 
* 


বিষয়শ্রেণী:বিলুপ্ত উচ্চকক্ষ
বিষয়শ্রেণী:উত্তর আয়ারল্যান্ডের সংসদ
উত্তর আয়ারল্যান্ডের কমন্সসভা

**উত্তর আয়ারল্যান্ডের কমন্সসভা** ছিল উত্তর আয়ারল্যান্ডের সংসদের নিম্নকক্ষ *যা আয়ারল্যান্ড সরকার আইন ১৯২০* এর অধীনে তৈরি হয়েছিল। দ্বিকক্ষ বিশিষ্ট সংসদের উচ্চকক্ষকে বলা হত সিনেট। এটি উত্তর আয়ারল্যান্ড সংবিধান আইন ১৯৭৩ পাসের সাথে বিলুপ্ত করা হয়েছিল।

## নির্বাচনী ব্যবস্থা
আয়ারল্যান্ড সরকারের আইনের প্রয়োজন ছিল যে হাউস অফ কমন্সের নির্বাচন একক স্থানান্তরযোগ্য ভোট (এসটিভি) নির্বাচনী ব্যবস্থার মাধ্যমে আয়ারল্যান্ডে প্রথম স্থানীয় সরকার (আয়ারল্যান্ড) আইন ১৯১৯ দ্বারা প্রবর্তিত হয়েছিল। ১৯২০ গভর্নমেন্ট অফ আয়ারল্যান্ড আইনে এর অন্তর্ভুক্তি ইচ্ছাকৃত ছিল। এটি অ-ইউনিয়নিস্টদের জন্য নির্বাচনী সুযোগ প্রদানের উদ্দেশ্যে ছিল। (উত্তর আয়ারল্যান্ডের বোন রাষ্ট্র, অ-অপারেটিভ সাউদার্ন আয়ারল্যান্ডের জন্য অনুরূপ আইনি প্রয়োজনীয়তা সেট করা হয়েছিল এবং আইরিশ ফ্রি স্টেটেও বিদ্যমান ছিল)।

এই আইনের অধীনে উত্তর আয়ারল্যান্ডের সংসদকে তার প্রথম বৈঠকের তিন বছর পর থেকে নির্বাচনী ব্যবস্থা পরিবর্তন করার আইনী ক্ষমতা দেওয়া হয়েছিল। শাসক আলস্টার ইউনিয়নিস্ট পার্টির তৃণমূলের মধ্যে এসটিভির ব্যবহার কঠোরভাবে সমালোচিত হয়েছিল, যারা এটিকে "আন-ব্রিটিশ" হিসাবে দেখেছিল  (চারটি বিশ্ববিদ্যালয় নির্বাচনী এলাকা বাদে, যুক্তরাজ্যের বাকি অংশ ফার্স্ট পাস্ট দ্য পোস্ট ব্যবহার করে)। দ্বিতীয় সংসদ নির্বাচনে ইউইউপির আটটি আসন হারানোয় দলের মধ্যে বড় ধরনের কোন্দলের সৃষ্টি হয়। কেন এটি জনপ্রিয়তার হ্রাসের মুখোমুখি হয়েছিল সে বিষয়ে প্রশ্নগুলি মোকাবেলা করার পরিবর্তে দলটি STV-কে অ-আনুপাতিক (এবং সংখ্যালঘুদের জন্য কম সহায়ক) ফার্স্ট পাস্ট দ্য পোস্ট দ্বারা প্রতিস্থাপিত করেছে। তবে কুইন্স ইউনিভার্সিটির ৪ জন সাংসদ নির্বাচনের জন্য এসটিভি বহাল রাখা হয়েছিল।
## তথ্যসূত্র

## বহিঃসংযোগ
* Stormont Papers – The complete record of debates of the House of Commons of Northern Ireland.


বিষয়শ্রেণী:উত্তর আয়ারল্যান্ডের সংসদ
বিষয়শ্রেণী:বিলুপ্ত নিম্নকক্ষ
আলফ্রেড উডলি ক্রফট

**স্যার আলফ্রেড উডলি ক্রফট** KCIE () (৭ ফেব্রুয়ারি ১৮৪১ - ২৯ অক্টোবর ১৯২৫)  ছিলেন একজন ব্রিটিশ শিক্ষাবিদ এবং প্রশাসক যিনি তার কর্মজীবনের বেশিরভাগ সময় ভারতে কাটিয়েছেন। ১৮৭৭ খ্রিস্টাব্দ হতে দীর্ঘ কুড়ি বৎসর তিনি ব্রিটিশ শাসকের পাবলিক ইন্সট্রাকশন ডিরেক্টর তথা সরকারের শিক্ষা অধিকর্তা ছিলেন এবং ১৮৮৪ খ্রিস্টাব্দের নভেম্বরে *কম্প্যানিয়ন অফ দ্য অর্ডার অফ দ্য ইন্ডিয়ান এম্পায়ার* (সিআইই) নিযুক্ত হন। তিনি ১৮৯৩-৯৬ খ্রিস্টাব্দে কলকাতা বিশ্ববিদ্যালয়ের উপাচার্যও ছিলেন। 

## জীবনী
আলফ্রেড উডলি ক্রফট ১৮৪১ খ্রিস্টাব্দের ৭ ফেব্রুয়ারি দক্ষিণ-পশ্চিম ইংল্যান্ডের ডেবন কাউন্টির প্লাইমাউথের উপশহর কম্পটন গিফোর্ডে জন্মগ্রহণ করেন। তার পিতা মাতা ছিলেন চার্লস এবং শার্লট ক্রফট। আলফ্রেড উডলির বিদ্যালয়ের পাঠ প্লাইমাউথের শহরতলির মান্নামাডের এক স্কুলে। তিনি ১৮৬৩ খ্রিস্টাব্দে অক্সফোর্ডের এক্সেটার কলেজ থেকে দর্শনে বি.এ এবং ১৮৭১ খ্রিস্টাব্দে এম.এ ডিগ্রি অর্জন করেন। ১৮৬৬ খ্রিস্টাব্দে বেঙ্গল এডুকেশন সার্ভিসে যোগ দেওয়ায় কলকাতায় আসতে হয়। তিনি কলকাতা বিশ্ববিদ্যালয়ের অধীনস্থ প্রেসিডেন্সি কলেজে দর্শনের অধ্যাপক হিসেবে বেঙ্গল এডুকেশন সার্ভিসে যোগ দেন। 

১৮৮৭ খ্রিস্টাব্দে তাকে কম্প্যানিয়ন অফ দ্য অর্ডার অফ ইন্ডিয়ান এম্পায়ার নিযুক্ত করা হয় এবং পরে নাইট উপাধিতে ভূষিত হন এবং তাকে ব্রিটিশ ভারততে শিক্ষা অধিকর্তার পদে আসীন করা হয়। 

১৮৯৩ খ্রিস্টাব্দের ১৯ ডিসেম্বর থেকে ১৮৯৬ খ্রিস্টাব্দের ৩১ ডিসেম্বর পর্যন্ত তিনি কলকাতা বিশ্ববিদ্যালয়ের উপাচার্যের দায়িত্ব পালন করেন। ১৮৯৭ খ্রিস্টাব্দে তার অবসরের সময় বিশ্ববিদ্যালয় তাকে সাম্মানিক ডক্টরেট ডিগ্রি প্রদান করে। 

এছাড়াও ক্রফট ১৮৮৭ খ্রিস্টাব্দ থেকে ১৮৯২ খ্রিস্টাব্দ পর্যন্ত বেঙ্গল লেজিসলেটিভ কাউন্সিলের সদস্য ছিলেন।  অবসরের পর আলফ্রেড উডলি ক্রফট ইংল্যান্ডে ফিরে আসেন। প্লাইমাউথ এলাকায় বসবাস করতে থাকেন। তিনি অকৃতদার ছিলেন। ১৯২৫ খ্রিস্টাব্দের তিনি ২৯ অক্টোবর তারিখে ডেবনের টাভিস্টকে পরলোক গমন করেন। 

## তথ্যসূত্র

## বহিঃসংযোগ

বিষয়শ্রেণী:এশিয়াটিক সোসাইটির সভাপতি
বিষয়শ্রেণী:কলকাতা বিশ্ববিদ্যালয়ের উপাচার্য
বিষয়শ্রেণী:এক্সেটার কলেজ, অক্সফোর্ডের প্রাক্তন শিক্ষার্থী
বিষয়শ্রেণী:১৯২৫-এ মৃত্যু
বিষয়শ্রেণী:১৮৪১-এ জন্ম
মুহাম্মদ মাছুদ

**মুহাম্মদ মাছুদ** একজন বাংলাদেশী যন্ত্র প্রকৌশলী। তিনি খুলনা প্রকৌশল ও প্রযুক্তি বিশ্ববিদ্যালয়ের (কুয়েট) মেকানিক্যাল ইঞ্জিনিয়ারিং বিভাগের অধ্যাপক এবং বিশ্ববিদ্যালয়টির বর্তমান উপাচার্য। ছাত্রদের আন্দোলনের মুখে ২৫ এপ্রিল ২০২৫ সালে তাকে দায়িত্ব থেকে অব্যাহতি দেওয়া হয় এরপর ২০২৬ সালে আবার নিয়োগ পান একই পদে।

## শিক্ষাজীবন
মাছুদ তৎকালীন বাংলাদেশ ইনস্টিটিউট অব টেকনোলজি (বিআইটি) খুলনা থেকে ১৯৯৮ সালে বিএসসি ইঞ্জিনিয়ারিং (মেকানিক্যাল) ডিগ্রি লাভ করেন। তিনি জাপানের নাগোয়া বিশ্ববিদ্যালয় থেকে ২০০৩ সালে এমএসসি ইঞ্জিনিয়ারিং এবং ২০০৬ সালে পিএইচডি ডিগ্রি অর্জন করেন।

## কর্মজীবন
মুহাম্মদ মাছুদ ১৯৯৮ সালে ভূতপূর্ব বিআইটি, খুলনার (২০০৩ সালে খুলনা প্রকৌশল ও প্রযুক্তি বিশ্ববিদ্যালয়ে উন্নীত) মেকানিক্যাল ইঞ্জিনিয়ারিং বিভাগে প্রভাষক পদে যোগদান করেন। ২০০৩ সালে তিনি সহকারী অধ্যাপক, ২০০৯ সালে সহযোগী অধ্যাপক ও ২০১১ সালে অধ্যাপক পদে উন্নীত হন। এছাড়া যুক্তরাষ্ট্রসহ বিশ্বের একাধিক দেশের বিশ্ববিদ্যালয়েও তিনি পাঠদান করেছেন।

অধ্যাপনা পাশাপাশি তিনি কুয়েটের মেকানিক্যাল ইঞ্জিনিয়ারিং বিভাগের বিভাগীয় প্রধান, হল প্রভোস্ট, কনসালটেন্সি রিসার্চ অ্যান্ড টেস্টিং সার্ভিসেস-এর চেয়ারম্যান, কুয়েট শিক্ষক সমিতির সভাপতি ও সাধারণ সম্পাদকসহ বিভিন্ন দায়িত্ব পালন করেছেন।

২০২৪ সালের ৫ সেপ্টেম্বর মুহাম্মদ মাছুদ খুলনা প্রকৌশল ও প্রযুক্তি বিশ্ববিদ্যালয়ে উপাচার্য নিযুক্ত হন। বিশ্ববিদ্যালয়ে ছাত্ররাজনীতি বিষয়ে তার সিদ্ধান্তের পর বিশ্ববিদ্যালয়ের ছাত্ররা তার অপসারণে আন্দোলন ও অনশন শুরু করলে ২০২৫ সালের ২৪ এপ্রিল তাকে ভিসির পদ থেকে অব্যাহতি দেওয়ার সিদ্ধান্ত নেয় বাংলাদেশ সরকারের শিক্ষা মন্ত্রণালয়।

## প্রকাশনা
দেশে-বিদেশে বিভিন্ন জার্নালে তার প্রায় ১৫০টি গবেষণা প্রবন্ধ প্রকাশিত হয়েছে। এছাড়া তিনি একাধিক বই ও বইয়ের অধ্যায় রচনা করেছেন।

## সমালোচনা ও অব্যাহতি
২০২৫ সালের ১৮ ফেব্রুয়ারি কুয়েটে সাধারণ শিক্ষার্থীদের সাথে ছাত্রদলের সংঘর্ষ হয়। এবং বহিরাগতরা দেশীয় অস্ত্র নিয়ে শিক্ষার্থীদের উপর হামলা চালায়, যাতে দেড় শতাধিক শিক্ষার্থী আহত হন। কিন্তু এত বড় একটি ঘটনার পরও ততকালীন উপাচার্য ড. মাসুদ হামলাকারীদের বিরুদ্ধে কোনো কার্যকর পদক্ষেপ গ্রহণ করেননি। উপরন্তু সিন্ডিকেট সভার আলোচনার প্রেক্ষিতে ৩৭ জন শিক্ষার্থীকে বহিষ্কার করা হয়। ফলত, উপাচার্য মাসুদের পদত্যাগের এক দফা দাবিতে ৩২ জন শিক্ষার্থী ২১ এপ্রিল বিকাল ৩.৩০ থেকে আমরণ অনশন শুরু করেন। ২৩ এপ্রিল ২০২৫ তারিখে শিক্ষা উপদেষ্টা চৌধুরী রফিকুল আবরার এর আশ্বাসেও অনশন প্রত্যাহার করেনি শিক্ষার্থীরা। অপরদিকে চাপ দিয়ে তাকে পদ থেকে অপসারণ এর বিরোধিতা করে কুয়েট শিক্ষক সমিতি।

২৪ এপ্রিল বুধবার দিবাগত রাত একটার দিকে বিশ্ববিদ্যালয় মঞ্জুরি কমিশনের সদস্য অধ্যাপক তানজীমউদ্দিন খান শিক্ষার্থীদের জুস পান করিয়ে তাঁদের প্রায় ৫৮ ঘণ্টাব্যাপী অনশন কর্মসূচি ভাঙান। এর আগে শিক্ষা মন্ত্রণালয়ের পাঠানো একটি বার্তায় বলা হয়, "*সাম্প্রতিক ঘটনাবলির পরিপ্রেক্ষিতে সমস্যা নিরসন ও স্বাভাবিক শিক্ষা কার্যক্রম শুরুর লক্ষ্যে কুয়েটের উপাচার্য মুহাম্মদ মাছুদ ও সহউপাচার্যকে দায়িত্ব থেকে অব্যাহতি দেওয়া হয়েছে। দায়িত্ব পরিচালনার লক্ষ্যে জ্যেষ্ঠ অধ্যাপকদের মধ্য থেকে একজনকে সাময়িকভাবে উপাচার্যের দায়িত্ব দেওয়া হবে।*" এই ঘোষণার পর শিক্ষার্থীরা আনন্দ মিছিল করে তাঁদের আন্দোলন স্থগিত করেন।

## তথ্যসূত্র

বিষয়শ্রেণী:বাংলাদেশী প্রকৌশলী
বিষয়শ্রেণী:খুলনা প্রকৌশল ও প্রযুক্তি বিশ্ববিদ্যালয়ের উপাচার্য
বিষয়শ্রেণী:খুলনা প্রকৌশল ও প্রযুক্তি বিশ্ববিদ্যালয়ের শিক্ষক
বিষয়শ্রেণী:খুলনা প্রকৌশল ও প্রযুক্তি বিশ্ববিদ্যালয়ের প্রাক্তন শিক্ষার্থী
মোহাম্মদ আজম

**ড. মোহাম্মদ আজম** হলেন ঢাকা বিশ্ববিদ্যাালয়ের বাংলা বিভাগের  অধ্যাপক। তিনি বাংলা একাডেমির ১৯তম মহাপরিচালক।

## প্রাথমিক জীবন ও শিক্ষা
মোহাম্মদ আজম ১৯৭৫ সালের ২৩ আগস্ট নোয়াখালী জেলার হাতিয়া উপজেলায় জন্মগ্রহণ করেন। তিনি ১৯৯১ সালে হাতিয়ার এ এম উচ্চ বিদ্যালয় থেকে মাধ্যমিক এবং ১৯৯৩ সালে ঢাকার নটর ডেম কলেজ থেকে উচ্চমাধ্যমিক শিক্ষা সম্পন্ন করেন। এরপর তিনি ঢাকা বিশ্ববিদ্যালয়ের বাংলা বিভাগ থেকে ১৯৯৬ সালে স্নাতক ও ১৯৯৭ সালে স্নাতকোত্তর সম্পন্ন করেন এবং ২০১৪ সালে বাংলা ভাষার উপনিবেশায়ন ও বিউপনিবেশায়ন নিয়ে গবেষণা করে পিএইচডি ডিগ্রি অর্জন করেন।

## কর্মজীবন
মোহাম্মদ আজম ২০০০ সালে ঢাকা কমার্স কলেজে শিক্ষকতা শুরু করেন। ২০০৫ সালে তিনি ঢাকা বিশ্ববিদ্যাালয়ের বাংলা বিভাগে প্রভাষক হিসেবে যোগদান করেন এবং ২০০৮ সালে সহকারি অধ্যাপক ও ২০১৫ সালে সহযোগী অধ্যাপক হিসেবে পদোন্নতি পান।

বর্তমানে তিনি ঢাকা বিশ্ববিদ্যাালয়ের বাংলা বিভাগের সহযোগী অধ্যাপক হিসেবে কর্মরত আছেন। ২০২৪ সালের ৫ সেপ্টেম্বর তিনি বাংলা একাডেমির ১৯তম মহাপরিচালক হিসেবে দায়িত্ব পান।

## প্রকাশিত গ্রন্থ
* *বাংলা ও প্রমিত বাংলা সমাচার*
* *হুমায়ূন আহমেদ: পাঠপদ্ধতি ও তাৎপর্য*
* *বাংলা ভাষার উপনিবেশায়ন ও রবীন্দ্রনাথ*
* *কবি ও কবিতার সন্ধানে* 
* *বিষয় সিনেমা: তিনটি অনূদিত প্রবন্ধ*
* *সাংস্কৃতিক রাজনীতি ও বাংলাদেশ* (২০২২)
* চিন্তার মুসিবত তালাল আসাদের বাতচিত 
* মিখাইল বাখতিন যাপিত জীবন ভাষা ও উপন্যাস
* সাংস্কৃতিক পুঁজি ও নতুন বাংলাদেশ

## সম্পাদিত গ্রন্থ
* *নির্বাচিত কবিতা: সৈয়দ আলী আহসান*
* *কবি ও কবিতার সন্ধানে*

## তথ্যসূত্র

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সাহিত্যিক
বিষয়শ্রেণী:বাঙালি লেখক
বিষয়শ্রেণী:বাংলাদেশী কবি
বিষয়শ্রেণী:ঢাকার লেখক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলা একাডেমির মহাপরিচালক
বিষয়শ্রেণী:নোয়াখালী জেলার ব্যক্তি
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:ঢাকা কমার্স কলেজের শিক্ষক
বিষয়শ্রেণী:বাংলাদেশী শিক্ষায়তনিক
প্রত্যাশা (ভাস্কর্য)

**প্রত্যাশা** বাংলাদেশের স্বাধীনতা যুদ্ধের  স্মারক ভাস্কর্য। মৃণাল হক নির্মিত ভাস্কর্যটি ঢাকার ফুলবাড়িয়ায় বঙ্গবাজার সংলগ্ন সরকারি কর্মচারী হাসপাতালের বিপরীতে একটি ত্রিকোনাকার সড়কদ্বীপের উপর স্থাপিত। ঢাকা নগরীর ৪০০ বছর পূর্তি উপলক্ষে নগর কর্তৃপক্ষের সৌন্দর্যায়ন প্রকল্পের অংশ হিসেবে ২০০৮ সালের ৬ মে ভাস্কর্যটির আনুষ্ঠানিক উন্মোচন করা হয়।

## পটভূমি
বাংলাদেশের স্বাধীনতা যুদ্ধের সময় মৃণাল হক রাজশাহী ক্যাডেট কলেজের ছাত্র ছিলেন। যুদ্ধে যোগ দেওয়ার জন্য দুইবার পালিয়ে যান। পালানোর সময় চোখের সামনে সারদা রেলক্রসিং-এ পাকিস্তান সেনাবাহিনীর গুলিতে ছাত্র শিক্ষকদের মৃত্যুবরণের ঘটনা তাকে আলোড়িত করেছিল। এঘটনা তাকে বাংলাদেশের মুক্তিযুদ্ধ নিয়ে ভাস্কর্য নির্মাণে অনুপ্রেরণা দিয়েছিল।

ঢাকা সিটি কর্পোরেশন ঢাকার  সৌন্দর্যায়ন প্রকল্পের অংশ হিসেবে মৃণাল হকের সাথে যৌথকর্মের অংশ হিসেবে ভাস্কর্যটি নির্মাণ করার পরিকল্পনা ছিল। মৃণাল হক বাংলাদেশের স্বাধীনতা যুদ্ধে সকলস্তরের মানুষের অংশগ্রহণের পাশাপাশি যুদ্ধধবিরোধী বা শান্তি বিরাজের বিষয় নিয়ে ভাস্কর্য বানাতে চেয়েছিলেন। এদুটি বিষয়কে সমুন্নত রেখে 'প্রত্যাশা' নির্মাণ হয়। একই বিষয়ে ২০১৫ সালে মৃণাল হক *[[অগ্নিঝরা-৭১]]* নির্মাণ করেছিলেন।

## বর্ণনা
৪৭-ফুট দীর্ঘ কংক্রিটের তৈরি *প্রত্যাশা*য়  একটি দড়ি দিয়ে বাঁধা একটি বিশাল রাইফেল রয়েছে। রাইফেলের উপরে পৃথিবীর গোলাকার মানচিত্র স্থাপিত। পৃথিবীর উপর দুটি উড়ন্ত কবুতর রয়েছে। কবুতর গুলির শান্তির প্রতীক। রাইফেলের সামনে ঢালু বেদিতে পাঁচজন সশস্ত্র মুক্তিযোদ্ধা আছেন। অগ্রগামী মুক্তিযোদ্ধাদের একজন কৃষক, একজন ছাত্র, একজন সেনা সদস্য, একজন বুদ্ধিজীবী এবং একজন নারীদের প্রতিনিধি। পুরো কাঠামোটি একটি বড় গাছের সামনে স্থাপন করা হয়েছে। রাইফেলের পিছনে জ্বলন্ত সূর্য বাংলাদেশের জাতীয় পতাকার লাল বৃত্তের প্রতীতি হিসেবে স্থাপিত।

## তথ্যসূত্র

বিষয়শ্রেণী:২০০৮-এর ভাস্কর্য
বিষয়শ্রেণী:বাংলাদেশের স্বাধীনতা যুদ্ধের ভাস্কর্য
বিষয়শ্রেণী:ঢাকার ভবন ও স্থাপনা
বিষয়শ্রেণী:মৃণাল হকের কর্ম
বিষয়শ্রেণী:ঢাকার স্মৃতিস্তম্ভ ও স্মারক
বিষয়শ্রেণী:ঢাকার বহিরঙ্গন ভাস্কর্য
বিষয়শ্রেণী:কংক্রিটের ভাস্কর্য
চ্যারাক্সেস সাফন

**প্লেন টাউনি রাজা**(বৈজ্ঞানিক নাম: *Charaxes psaphon (Westwood)*) এক প্রজাতির মাঝারী আকারের প্রজাপতি। এরা ‘নিমফ্যালিডি’ গোত্রের এবং চারাক্সিনি উপগোত্রের সদস্য। হিংগলবাজ এর ডানার উপরের অংশের রঙ লালচে বাদামী অথবা ফিকে কমলা-বাদামী বর্ণের হয়।
## আকার
প্লেন টাউনি রাজা এর প্রসারিত অবস্থায় ডানার আকার ৮৫-১১০ মিলিমিটার দৈর্ঘ্যের হয়।
## উপপ্রজাতি
প্লেন টাউনি রাজা এর উপপ্রজাতিসমূহ হল-
**Charaxes psaphon psaphon* 
**Charaxes psaphon imna* 
### ভারতে প্রাপ্ত উপপ্রজাতি
ভারতে প্রাপ্ত প্লেন টাউনি রাজা এর উপপ্রজাতিসমূহ হল-

* *Charaxes psaphon imna* Butler, 1870 – Indian Plain Tawny Rajah

## বিস্তার
এই প্রজাতি সমগ্র ভারত এবং উড়িষ্যা এর বিভিন্ন অঞ্চলে দেখা যায়।
## চিত্রশালা

File:Egg of Charaxes psaphon (Westwood, 1847) - Plain Tawny Rajah WLB.jpg|ডিম
File:Mature egg of Charaxes psaphon (Westwood, 1847) - Plain Tawny Rajah WLB.jpg|পূর্নাংগ ডিম

File:1st inster caterpillar of Charaxes psaphon (Westwood, 1847) - Plain Tawny Rajah WLB.jpg|শূককীট এর প্রথম দশা



## তথ্যসূত্র

বিষয়শ্রেণী:ভারতের প্রজাপতি
অপ্রতিরোধ্য চাটমোহর

**অপ্রতিরোধ্য চাটমোহর** বাংলাদেশের স্বাধীনতা যুদ্ধের স্মারক ভাস্কর্য। মৃণাল হক নির্মিত মুক্তিযোদ্ধাদের ভাস্কর্যটি পাবনা জেলার চাটমোহর উপজেলার চাটমোহর-পাবনা ও ভাঙ্গুড়া-ফরিদপুর সড়কের সংযোগে ভাদড়া মোড়ে অবস্থিত। বাংলাদেশের স্থানীয় সরকার ও প্রকৌশল বিভাগের উদ্যোগে নির্মিত। ১০ ফুট উচ্চতার *অপ্রতিরোধ্য চাটমোহরের* মূলবেদীর উপর ৫ জন নারী-পুরুষ মুক্তিযোদ্ধা অস্ত্র হাতে দাঁড়িয়ে আছেন।

## পটভূমি
বাংলাদেশের স্বাধীনতা যুদ্ধের সময় মৃণাল হক রাজশাহী ক্যাডেট কলেজের ছাত্র ছিলেন। যুদ্ধে যোগ দেওয়ার জন্য দুইবার পালিয়ে যান। পালানোর সময় চোখের সামনে সারদা রেলক্রসিং-এ পাকিস্তানি সেনাবাহিনীর গুলিতে ছাত্র শিক্ষকদের মৃত্যুবরণের ঘটনা তাকে আলোড়িত করেছিল। এঘটনা তাকে বাংলাদেশের মুক্তিযুদ্ধ নিয়ে ভাস্কর্য নির্মাণে অনুপ্রেরণা দিয়েছিল।

## নির্মাণ
২০১৩ সালের ২৯ মার্চ বাংলাদেশের স্থানীয় সরকার ও প্রকৌশল বিভাগের মুক্তিযুদ্ধের স্মৃতিস্তম্ভ নির্মাণ প্রকল্পের আওতায় ভাস্কর্যের নির্মাণ শুরু হয়। মৃণাল হক ঢাকায় মূল ভাস্কর্য নির্মাণ করেন। একই বছর জুলাইয়ে চাটমোহর শহরের প্রবেশদ্বারে ভাদড়া মোড়ে কংক্রিট নির্মিত বেদির উপর মূল ভাস্কর্য স্থাপন করা হয়। ভাস্কর্যটির নির্মাণ ও স্থাপনে ২০১৩ সালে ২১ লক্ষ টাকা ব্যয় হয়েছিল।

## তথ্যসূত্র

বিষয়শ্রেণী:২০১৩-এর ভাস্কর্য
বিষয়শ্রেণী:বাংলাদেশের স্বাধীনতা যুদ্ধের ভাস্কর্য
বিষয়শ্রেণী:মৃণাল হকের কর্ম
বিষয়শ্রেণী:রাজশাহী বিভাগের ভবন ও স্থাপনা
বিষয়শ্রেণী:বাংলাদেশের বহিরঙ্গন ভাস্কর্য
বিষয়শ্রেণী:কংক্রিটের ভাস্কর্য
বিষয়শ্রেণী:পাবনা জেলাবিষয়শ্রেণী:চাটমোহর উপজেলা
লায়ান লুর

**লায়ান মানুয়েল লুর রেকেলমে** (; জন্ম: ২৩ মে ২০০১; **লায়ান লুর** নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে ইকুয়েডরীয় ক্লাব উনিভেরসিদাদ কাতোলিকার হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০২৪ সালে, লুর ইকুয়েডর অনূর্ধ্ব-২৩ দলের হয়ে ইকুয়েডরের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
লায়ান মানুয়েল লুর রেকেলমে ২০০১ সালের ২৩শে মে তারিখে ইকুয়েডরের লাগো আগ্রিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
লুর ইকুয়েডর অনূর্ধ্ব-২৩ দলের হয়ে খেলার মাধ্যমে ইকুয়েডরের প্রতিনিধিত্ব করেছেন। ২০২৪ সালের ২০শে জানুয়ারি তারিখে তিনি কলম্বিয়া অনূর্ধ্ব-২৩ দলের বিরুদ্ধে ম্যাচে ইকুয়েডর অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। ইকুয়েডরের বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।

## তথ্যসূত্র

## বহিঃসংযোগ
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইকুয়েডরীয় ফুটবলার
বিষয়শ্রেণী:ক্লাব দেপোর্তিভো উনিভেরসিদাদ কাতোলিকা দেল ইকুয়েডরের খেলোয়াড়
বিষয়শ্রেণী:ইকুয়েডরের আন্তর্জাতিক যুব ফুটবলার
বিষয়শ্রেণী:ইকুয়েডরের অনূর্ধ্ব-২৩ আন্তর্জাতিক ফুটবলার
বিষয়শ্রেণী:ইকুয়েডরের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২০২৪ কোপা আমেরিকার খেলোয়াড়
বিষয়শ্রেণী:ইন্দিপেন্দিয়েন্তে দেল ভায়ের খেলোয়াড়
বিক্রম মিস্রি

[থাম্ব| বিক্রম মিশ্রী ১৫ জানুয়ারি ২০১৮ সালে রাষ্ট্রপতি ভবনে ভারতের রাষ্ট্রপতি [রামনাথ কোবিন্দ|রাম নাথ কোবিন্দের সাথে সাক্ষাত করছেন]]
**বিক্রম মিস্রি** (জন্ম ৭ নভেম্বর ১৯৬৪) একজন ভারতীয় কূটনীতিক। তিনি বর্তমানে ভারতের ৩৫ তম পররাষ্ট্র সচিব হিসেবে দায়িত্ব পালন করছেন, ২০২৪ সালের জুলাইয়ে বিনয় মোহন কোয়াত্রার কাছ থেকে দায়িত্ব গ্রহণ করেন। পূর্বে, তিনি ১ জানুয়ারি ২০২২ থেকে ভারতের উপ-জাতীয় নিরাপত্তা উপদেষ্টা হিসাবে দায়িত্ব পালন করেছিলেন, পঙ্কজ শরণের স্থলাভিষিক্ত ১৪ জুলাই ২০২৪ পর্যন্ত  যেখানে, তিনি জানুয়ারী ২০১৯ থেকে ডিসেম্বর ২০২১ পর্যন্ত চীনে ভারতের রাষ্ট্রদূত হিসাবে কাজ করেছেন 

পূর্বে, তিনি প্রধানমন্ত্রী ইন্দর কুমার গুজরাল, মনমোহন সিং এবং নরেন্দ্র মোদির ব্যক্তিগত সচিব হিসেবে কাজ করেছেন, এবং স্পেন ও মিয়ানমারে ভারতীয় রাষ্ট্রদূত হিসেবেও কাজ করেছেন। 

## প্রাথমিক জীবন এবং শিক্ষা
মিস্রি ১৯৬৪ সালের ৭ নভেম্বর জম্মু ও কাশ্মীর রাজ্যের শ্রীনগরে একটি কাশ্মীরি হিন্দু পরিবারে জন্মগ্রহণ করেন। তিনি শ্রীনগরের বার্ন হল স্কুল এবং ডিএভি স্কুল এবং উধমপুরের কারমেল কনভেন্ট স্কুলে পড়াশোনা করেছেন।  তিনি সিন্ধিয়া স্কুলে প্রাথমিক শিক্ষা সম্পন্ন করেন। তারপর তিনি দিল্লি বিশ্ববিদ্যালয়ের হিন্দু কলেজ থেকে ইতিহাসে স্নাতক ডিগ্রি সম্পন্ন করেন। এছাড়াও তিনি জামশেদপুরের XLRI-জেভিয়ার লেবার রিলেশনস ইনস্টিটিউটে এমবিএ সম্পন্ন করেছেন। 

## কর্মজীবন
লেখাপড়া শেষ করে তিন বছর বিজ্ঞাপনে কাজ করেন মিস্রি।  তিনি মুম্বাইতে লিন্টাস ইন্ডিয়ার সাথে কাজ করেছেন এবং দিল্লিতে বিজ্ঞাপনের সাথে যোগাযোগ করেছেন।  তিনি ১৯৮৯ সালে ভারতীয় পররাষ্ট্র পরিষেবায় যোগ দেন। ১৯৯১ থেকে ১৯৯৬ সালের মধ্যে, তিনি ব্রাসেলস এবং তিউনিসে ভারতীয় মিশনে বিভিন্ন পদে দায়িত্ব পালন করেন।  তিনি ১৯৯৭ সালে প্রধানমন্ত্রী ইন্দর কুমার গুজরালের একান্ত সচিব নিযুক্ত হন  এর পরে, তিনি প্রধানমন্ত্রীর কার্যালয় এবং বিদেশ মন্ত্রকের পাশাপাশি বিদেশে বেশ কয়েকটি ভারতীয় মিশনে বিভিন্ন পদে ছিলেন।

২০১২ সালে, তিনি প্রধানমন্ত্রী মনমোহন সিংয়ের ব্যক্তিগত সচিব নিযুক্ত হন।  সিং যখন নরেন্দ্র মোদির স্থলাভিষিক্ত হন তখন তিনি সেই পদে কাজ চালিয়ে যান। ২০১৪ সালে তিনি স্পেনে রাষ্ট্রদূত নিযুক্ত  তিনি ২০১৬ সালে মিয়ানমারে রাষ্ট্রদূত নিযুক্ত হন।

২০১৯ সালে, তিনি চীনে রাষ্ট্রদূত নিযুক্ত হন। তিনি ২০২০-২০২১ চীন-ভারত সংঘর্ষের সময় রাষ্ট্রদূত ছিলেন এবং উত্তেজনা নিয়ে আলোচনা করতে লিউ জিয়ানচাও সহ সিনিয়র চীনা কর্মকর্তাদের সাথে একাধিক বৈঠক করেছিলেন।  তিনি ১ জানুয়ারী, ২০২২ থেকে ডেপুটি জাতীয় নিরাপত্তা উপদেষ্টা (NSA) হিসাবে নিযুক্ত 

### পররাষ্ট্র সচিব
২৮ শে জুন ২০২৪ এ ঘোষণা করা হয়েছিল যে শ্রী মিশ্রি বিনয় মোহন কোয়াত্রার স্থলাভিষিক্ত হবেন ভারতের পররাষ্ট্র সচিবের পদ গ্রহণ করতে। ১৫ জুলাই ২০২৪ এ তিনি ভারতের ৩৫ তম পররাষ্ট্র সচিব হন। 

## ব্যক্তিগত জীবন
তিনি ডলি মিস্রিকে বিয়ে করেছেন এবং তার দুটি সন্তান রয়েছে।  তিনি ইংরেজি, হিন্দি এবং কাশ্মীরি ভাষায় পারদর্শী এবং ফরাসি ভাষায় তার কার্যক্ষম জ্ঞান রয়েছে। 

তিনি ASPEN ইনস্টিটিউট ইউএসএ-এর ভারত নেতৃত্বের উদ্যোগের একজন ফেলো, যা এখন কমলনায়ন বাজাজ ফেলোশিপ নামে পরিচিত। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:কাশ্মীরি পণ্ডিত
বিষয়শ্রেণী:কাশ্মীরি ব্যক্তি
বিষয়শ্রেণী:কাশ্মীরি হিন্দু
বিষয়শ্রেণী:ভারতীয় বিদেশ সচিব
বিষয়শ্রেণী:শ্রীনগরের ব্যক্তি
বিষয়শ্রেণী:হিন্দু কলেজ, দিল্লি বিশ্ববিদ্যালয়ের প্রাক্তন শিক্ষার্থী
ফরগেট মি নট

**ফরগেট মি নট** () ২০২৪ সালের একটি বাংলা ভাষার বাংলাদেশী প্রনয়ধর্মী মনস্তাত্ত্বিক নাট্য ওয়েব চলচ্চিত্র। পরিচালনার সাথে চিত্রনাট্য ও সংলাপ রচনা করেন রবিউল আলম রবি।  প্রধান চরিত্রে অভিনয় করেছেন ইয়াশ রোহান ও মেহজাবীন চৌধুরী। এটি মিনিস্ট্রি অব লাভ-এর চতুর্থ চলচ্চিত্র, যা ৫ সেপ্টেম্বর ওটিটি চরকিতে মুক্তি পায়। 
## পটভূমি
বিশ্ববিদ্যালয়ের ছাত্র ফাহিম আত্মহত্যার চেষ্টার পর প্রেমিকা অর্থী বুঝতে চায়, তার দায় ছিল কতটুকু? অন্যদিকে মা বুঝতে পারেন, নিজের ছেলের সম্পর্কেই কত কিছু অজানা। প্রিয়জনের মুমূর্ষু অবস্থায় দুই নারী খুঁজে ফেরে ভালোবাসার ভিন্ন অর্থ।
## অভিনয়শিল্পী
* মেহজাবীন চৌধুরী - অর্থী 
* ইয়াশ রোহান - ফাহিম
* বিজরী বরকতুল্লাহ - ফাহিমিদা
* ইরফান সাজ্জাদ - মার্তুজা
* পার্থ শেখ
## নির্মাণ
২০২৩ সালের ৩ আগস্ট চরকির ‘মিনিস্ট্রি অব লাভ’ প্রকল্পের ১২টি চলচ্চিত্রের মধ্যে চতুর্থ চলচ্চিত্র হিসেবে ফরগেট মি নট চলচ্চিত্র নির্মাণের ঘোষণা দেওয়া হয়।

### উৎপাদন পরবর্তী
২০২৪ সালের ২৯ আগস্ট রাতে চরকির ভেরিফায়েড ফেসবুক পেজে পোস্টার প্রকাশের মাধ্যমে মুক্তির তারিখ জানানো হয়। ২রা সেপ্টেম্বর রাতে চরকির ফেসবুক ও ইউটিউব চ্যানেলে চলচ্চিত্রটির ট্রেলার উন্মুক্ত করা হয়।

## সঙ্গীত

২০২৪ সালের ৩রা সেপ্টেম্বর "ফাহিম ও অর্থী" নামক গানটি ইউটিউবে প্রকাশ করা হয়। ম্যান্ডোলিন-লিয়াকত আলী সঙ্গীত আয়োজনে গানটির গায়ক ও গীতিকার হিসেবে ছিলেন আব্দুল মজিদ আরাকানী। দ্বিতীয় গান "ক্যামনে কি" ৪ সেপ্টেম্বর প্রকাশ করা হয়। রবিউল আলম রবির স্বরলিপিতে সুর করেন ও গান আহমেদ হাসান সানি। 

## মুক্তি
২০২৪ সালের ৫ সেপ্টেম্বর রাত ৮টায় চলচ্চিত্রটি ওটিটি প্লাটফর্ম চরকিতে মুক্তি পেয়েছে‌।

## আরো দেখুন
*মিনিস্ট্রি অব লাভ
*কাছের মানুষ দূরে থুইয়া
*লাস্ট ডিফেন্ডারস অব মনোগামি
*সামথিং লাইক অ্যান অটোবায়োগ্রাফি
## তথ্যসূত্র
 
## বহিঃসংযোগ

*
*

বিষয়শ্রেণী:২০২৪-এর চলচ্চিত্র
বিষয়শ্রেণী:চরকির মৌলিক চলচ্চিত্র
বিষয়শ্রেণী:রবিউল আলম রবি পরিচালিত চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:মিনিস্ট্রি অব লাভ, চরকি
মোঃ জসিম উদ্দিন (কূটনীতিক)

**মোঃ জসিম উদ্দিন** একজন বাংলাদেশী কূটনীতিক এবং বাংলাদেশের সাবেক পররাষ্ট্র সচিব। এর আগে তিনি চীনে বাংলাদেশের রাষ্ট্রদূত ছিলেন। এর আগে তিনি কাতারে বাংলাদেশের রাষ্ট্রদূত ছিলেন। তিনি মাল্টা এবং আলবেনিয়ার সমসাময়িক স্বীকৃতি সহ গ্রীসে রাষ্ট্রদূত হিসাবেও কাজ করেছেন।

## কর্মজীবন
জসিম উদ্দিন ১৯৯৪ সালে ১৩তম ব্যাচে বাংলাদেশ সিভিল সার্ভিসের পররাষ্ট্র/ফরেন সার্ভিস ক্যাডারে যোগদান করেন। তিনি পররাষ্ট্র মন্ত্রণালয়ে মহাপরিচালক (দক্ষিণ এশিয়া) এবং মহাপরিচালক (পূর্ব এশিয়া ও প্রশান্ত মহাসাগরীয়) হিসেবে দায়িত্ব পালন করেন। এছাড়াও তিনি বিভিন্ন বাংলাদেশ মিশনে যেমন নয়াদিল্লি, টোকিও, ওয়াশিংটন ডিসি এবং ইসলামাবাদে বিভিন্ন পদে দায়িত্ব পালন করেছেন।

২০২৪ সালের সেপ্টেম্বর থেকে ২০২৫ সালের মে পর্যন্ত তিনি বাংলাদেশের পররাষ্ট্র মন্ত্রণালয়ের ২৭তম সচিব হিসাবে দায়িত্ব পালন করেছেন।

## তথ্যসূত্র

বিষয়শ্রেণী:চীনে বাংলাদেশের রাষ্ট্রদূত
বিষয়শ্রেণী:বাংলাদেশী কূটনীতিবিদ
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:কাতারে বাংলাদেশের রাষ্ট্রদূত
বিষয়শ্রেণী:১৯৬৭-এ জন্ম
বিষয়শ্রেণী:ন্যাশনাল ডিফেন্স কলেজ (বাংলাদেশ)-এর প্রাক্তন শিক্ষার্থী
বিষয়শ্রেণী:জীবিত ব্যক্তি
মহীসোপান

**মহীসোপান** হল সমুদ্রের উপকূল রেখা হতে তলদেশে ভূমির ক্রমনিম্ন নিমজ্জিত অংশ।

## আরও দেখুন

* ভিত্তিরেখা
* মহাদেশীয় দ্বীপ
* মহাদেশীয় সোপান পাম্প
* একচেটিয়া অর্থনৈতিক অঞ্চল
* আন্তর্জাতিক জলভাগ
* স্থল সেতু
* বহিঃস্থ মহাদেশীয় সোপান
* প্যাসিভ মার্জিন
* মিঠা পানির প্রভাবের অঞ্চল
* আঞ্চলিক জলভাগ

## টীকা

## তথ্যসূত্র
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ
* Office of Naval Research: Ocean Regions: Continental Margin & Rise
* UNEP Shelf Programme
* GEBCO world map 2014
* Anna Cavnar, ''Accountability and the Commission on the Limits of the Continental Shelf: Deciding Who Owns the Ocean Floor''

বিষয়শ্রেণী:জলজ বাস্তুসংস্থান
বিষয়শ্রেণী:প্রাকৃতিক সমুদ্রবিজ্ঞান
বিষয়শ্রেণী:জলজ জীবাঞ্চল
বিষয়শ্রেণী:উপকূলীয় ভূগোল
বিষয়শ্রেণী:উপকূলীয় ও মহাসামুদ্রিক ভূমিরূপ
বিষয়শ্রেণী:সমুদ্র আইন
বিষয়শ্রেণী:জলরাশি
দেশপ্রেম

**দেশপ্রেম** () বলতে সাধারণত কোনো ব্যক্তি বা গোষ্ঠীর একটি দেশ, জাতি বা রাজনৈতিক সম্প্রদায়ের প্রতি গভীর ভালোবাসা, সম্মান ও আনুগত্যকে বোঝায়। দেশপ্রেমিক ব্যক্তি তার দেশের সার্বভৌমত্ব, ঐতিহ্য, সংস্কৃতি ও জাতীয় সত্তার প্রতি গভীর শ্রদ্ধা পোষণ করে এবং দেশের উন্নয়ন, স্বাধীনতা ও নিরাপত্তা রক্ষায় সক্রিয় ভূমিকা পালন করে। দেশপ্রেমের ধারণাটি একটি জাতীয় পরিচয়ের সাথে নিবিড়ভাবে যুক্ত, যা জনগণকে একটি অভিন্ন লক্ষ্যের দিকে পরিচালিত করে।

## ইতিহাস

### প্রাচীন কাল
প্রাচীন কালে দেশপ্রেমের ধারণা ছিল সভ্যতা ও ধর্মীয় বিশ্বাসকেন্দ্রীক। তখন দেশপ্রেমের ধারণা গড়ে উঠত মূলত স্থানীয় জনগোষ্ঠী, রাজা বা শাসকের প্রতি আনুগত্য ও নিরাপত্তা রক্ষার প্রবণতা থেকে। প্রাচীন গ্রিক সভ্যতায় দেশপ্রেমের ধারণা গড়ে ওঠে নগররাষ্ট্রকে (পলিস) কেন্দ্র করে। গ্রীসের বিভিন্ন শহর-রাষ্ট্র ছিল স্বতন্ত্র রাজ্য এবং প্রত্যেকটি শহর-রাষ্ট্রের প্রতি বাসিন্দাদের গভীর আনুগত্য ছিল। গ্রীকদের মধ্যে "সিটিজেনশিপ" বা নাগরিক অধিকার ও দায়িত্বের ধারণা গড়ে উঠেছিল, যা মানুষকে তাদের নগররাষ্ট্রের প্রতি গভীরভাবে নিবেদিত করেছিল। প্লেটো ও এরিস্টটল তাদের রচনায় দেশপ্রেমের ওপর গুরুত্বারোপ করেছিলেন। তবে এতে মূলত রাজা, শাসক এবং আইন মেনে চলার প্রতি গুরুত্বারোপ করা হয়েছিল। রোমান সাম্রাজ্যে দেশপ্রেমে সাম্রাজ্যবাদীতার প্রভাব ছিল। সেখানে মুখ্য ভূমিকায় ছিল রোমের প্রতি আনুগত্য। রোমানদের মধ্যে দেশপ্রেমিক বলতে সাধারণত এমন মানুষদের বোঝানো হতো, যারা সাম্রাজ্যের প্রয়োজনে যুদ্ধে অংশগ্রহণ করত ও আইনের প্রতি অনুগত থাকত। চীন সাম্রাজ্য, মিশরীয় সভ্যতা ও প্রাচীন পারস্যে দেশপ্রেমের ধারণা মূলত শাসকদের প্রতি আনুগত্যের সাথেই সম্পৃক্ত ছিল এবং অনেকক্ষেত্রে সেখানে ধর্মীয় বিশ্বাসও প্রাধান্য পেয়েছিল।

### মধ্যযুগ
মধ্যযুগে (মূলত ইউরোপে), দেশপ্রেমের ধারণায় সামন্ততান্ত্রিক প্রভাবের বিস্তৃতি ঘটে। বিভিন্ন সাম্রাজ্যের প্রতি ও শাসকগোষ্ঠীর প্রতি আনুগত্য দেশপ্রেমের পরিচায়ক হয়ে পড়ে। সেনাদের মধ্যে নিজ সাম্রাজ্য ও বাহিনীর জন্য যুদ্ধ করা ও বাহিনীর লক্ষ্য পূর্ণ করার জন্য দৃঢ়তা দেশপ্রেম প্রকাশ করে। এছাড়া বিভিন্ন ধর্মীয় সম্প্রদায়ের মধ্যে দেশপ্রেমের ধারণা মূলত ধর্মীয় বিশ্বাসকেন্দ্রীক ছিল। অনেকক্ষেত্রে বিভিন্ন সাম্রাজ্যও নিজেদের ধর্মীয় পরিচয়কে প্রাধান্য দিত, ধর্মীয় বিস্তার ও ধর্মীয় সুরক্ষার ওপর গুরুত্বারোপ করত, এমনকি যুদ্ধক্ষেত্রেও ধর্মীয় আচার ব্যবস্থার বহিঃপ্রকাশ ঘটেছিল। ক্রুসেডের সময়কালে, ইউরোপীয় খ্রিস্টানরা মুসলিমদের বিরুদ্ধে যুদ্ধের জন্য একত্রিত হয়, যেখানে তাদের দেশপ্রেমের ধারণাটি ধর্মীয় আনুগত্যের সাথে সম্পর্কিত ছিল। একইভাবে মুসলিমদের মাঝেও "উম্মাহ" বা ধর্মীয় সম্প্রদায়ের প্রতি আনুগত্য ছিল প্রধান।

## তথ্যসূত্র

## বহিঃসংযোগ

বিষয়শ্রেণী:দেশপ্রেম
বিষয়শ্রেণী:রাজনৈতিক পরিভাষা
অগ্নিঝরা-৭১

**''অগ্নিঝরা-৭১'' (**অথবা **অগ্নিঝরা একাত্তর)** বাংলাদেশের স্বাধীনতা যুদ্ধের স্মারক ভাস্কর্য। ২০১৫ সালে বরগুনা পৌরসভার অর্থায়নে মৃণাল হকের ভাবনা প্রসূত ও নির্মিত মুক্তিযুদ্ধের ভাস্কর্যটি বরগুনা শহরের টাউন হল মোড়ে স্থাপিত। মুক্তিযুদ্ধে সকল শ্রেণী-পেশার জনগণের অংশগ্রহণ এই ভাস্কর্যের মূল বিষয়। একই বিষয়ে মৃণাল হক ২০০৮ সালে ''প্রত্যাশা'' নির্মাণ করেছিলেন।

## পটভূমি
বাংলাদেশের স্বাধীনতা যুদ্ধের সময় মৃণাল হক রাজশাহী ক্যাডেট কলেজের ছাত্র ছিলেন। যুদ্ধে যোগ দেওয়ার জন্য দুইবার পালিয়ে যান। পালানোর সময় চোখের সামনে সারদা রেলক্রসিং-এ পাকিস্তান সেনাবাহিনীর গুলিতে ছাত্র শিক্ষকদের মৃত্যুবরণের ঘটনা তাকে আলোড়িত করেছিল। এঘটনা তাকে বাংলাদেশের মুক্তিযুদ্ধ নিয়ে ভাস্কর্য নির্মাণে অনুপ্রেরণা দিয়েছিল। এছাড়াও বরগুনা পৌরসভা থেকে মুক্তিযুদ্ধ বিষয়ক ভাস্কর্য স্থাপনের আগ্রহ ছিল।

## নির্মাণ ও প্রভাব
*অগ্নিঝরা-৭১* ভাস্কর্য মূলত বুদ্ধিজীবী, কৃষক ও ছাত্র ও একজন নারীসহ চারজন সশস্ত্র মুক্তিযোদ্ধার দলগত প্রতিকৃতি। সাদা রঙে আবৃত ভাস্কর্যটি লোহার কাঠামোর উপর পাথরের ঢালাইয়ের প্রলেপ দিয়ে নির্মিত। মৃণাল হক দেড় মাস সময়ে নির্মাণ সম্পূর্ণ করেছিলেন। তিনি একই সাথে ভাস্কর্যের নামকরণও করেছিলেন। ২০১৫ সালের ২৭ নভেম্বর ভাস্কর্যটির আনুষ্ঠানিক উন্মোচন করা হয়। *অগ্নিঝরা-৭১* স্থাপনের পর বরগুনা টাউন হল মোড় চত্বরের নাম 'স্বাধীনতা স্কয়ার' করা হয়।

## তথ্যসূত্র

## বহিঃসংযোগ

* 

বিষয়শ্রেণী:২০১৫-এর ভাস্কর্য
বিষয়শ্রেণী:বাংলাদেশের স্বাধীনতা যুদ্ধের ভাস্কর্য
বিষয়শ্রেণী:মৃণাল হকের কর্ম
বিষয়শ্রেণী:বরগুনা জেলার ভবন ও স্থাপনা
বিষয়শ্রেণী:বাংলাদেশের বহিরঙ্গন ভাস্কর্য
বিষয়শ্রেণী:বরগুনা সদর উপজেলা
বিষয়শ্রেণী:বরগুনা জেলার দর্শনীয় স্থান
ভারতের পররাষ্ট্র সচিব

**ভারতের পররাষ্ট্র সচিব** ( ISO : *Vidēśa Saciva* ) হলেন ভারতের শীর্ষ কূটনীতিক এবং পররাষ্ট্র মন্ত্রণালয়ের প্রশাসনিক প্রধান। এই পদটি ভারত সরকারের সচিব পদমর্যাদার একজন ভারতীয় বিদেশী পরিষেবা অফিসার দ্বারা অধিষ্ঠিত। বিক্রম মিশ্রি একজন ভারতীয় কূটনীতিক এবং বর্তমানে বিনয় মোহন কোয়াত্রার উত্তরসূরি হিসেবে ২০২৪ সালের জুলাই থেকে ভারতের পররাষ্ট্র সচিব হিসেবে দায়িত্ব পালন করছেন।

ভারত সরকারের সচিব পদমর্যাদার একজন কর্মকর্তা হিসাবে, পররাষ্ট্র সচিব ভারতীয় অর্ডার অফ প্রিসিডেন্সে ২৩ তম স্থানে রয়েছেন।  যাইহোক, ভারত সরকারের অন্যান্য সচিবদের থেকে ভিন্ন, পররাষ্ট্র সচিবও দেশের শীর্ষ কূটনীতিক এবং 'ফরেন সার্ভিস বোর্ড'-এর প্রধান।

## ক্ষমতা, দায়িত্ব এবং পোস্টিং
পররাষ্ট্র সচিব হলেন পররাষ্ট্র মন্ত্রণালয়ের প্রশাসনিক প্রধান, এবং তিনি পররাষ্ট্র মন্ত্রণালয়ের মধ্যে নীতি ও প্রশাসনের সকল বিষয়ে পররাষ্ট্র মন্ত্রীর প্রধান উপদেষ্টা। 

পররাষ্ট্র সচিবের ভূমিকা নিম্নরূপ:

* পররাষ্ট্র মন্ত্রণালয়ের প্রশাসনিক প্রধান হিসেবে কাজ করা। এ ব্যাপারে দায়িত্ব সম্পূর্ণ ও অবিভক্ত।
* নীতি ও প্রশাসনিক বিষয়ের সকল বিষয়ে পররাষ্ট্রমন্ত্রীর প্রধান উপদেষ্টা হিসেবে কাজ করা।
* ভারতের সংসদের পাবলিক অ্যাকাউন্টস কমিটির সামনে বিদেশ মন্ত্রকের প্রতিনিধিত্ব করা।
* মন্ত্রিপরিষদের নিয়োগ কমিটির (দুদক) সচিব, অতিরিক্ত সচিব এবং যুগ্ম সচিব পদমর্যাদার পররাষ্ট্র মন্ত্রণালয়ের অধীনে কর্মকর্তাদের পদায়নের সুপারিশ করে।
* পররাষ্ট্র মন্ত্রণালয়ের সচিবদের মধ্যে *সমকক্ষদের মধ্যে প্রথম* হিসেবে কাজ করা।

## ভাতা, বাসস্থান এবং অনুগ্রহ
পররাষ্ট্র সচিব একটি কূটনৈতিক পাসপোর্টের জন্য যোগ্য। কেন্দ্রীয় পররাষ্ট্র সচিবের সরকারি নির্ধারিত বাসভবন হল 3, সার্কুলার রোড, চাণক্যপুরী, নয়াদিল্লি।

## পররাষ্ট্র সচিবদের তালিকা

## তথ্যসূত্র

## বহিঃসংযোগ

* পররাষ্ট্র মন্ত্রণালয়, অফিসিয়াল ওয়েবসাইট
* ভারতীয় পররাষ্ট্র সচিবদের তালিকা
* এক্সটার্নাল অ্যাফেয়ার্স স্পাউসস অ্যাসোসিয়েশন বা ইএএসএ 

বিষয়শ্রেণী:ভারতীয় বিদেশ সচিব
বিষয়শ্রেণী:ভারতীয় কূটনীতিবিদ
উলপিটের সবুজ শিশু

[থাম্ব|১৯৭৭ সালে নির্মিত [ভাস্কর্য, যাতে উলপিটের দুটি সবুজ শিশুকে চিত্রিত করা হয়েছে |268x268পিক্সেল]]
**উলপিটের সবুজ শিশু** ত্বকের **অস্বাভাবিক রঙবিশিষ্ট দুটি শিশুকে নির্দেশ করে**, যারা যে ১২ শতকের কোনো এক সময়ে ইংল্যান্ডের সাফোকের উলপিট গ্রামে পাওয়া গিয়েছিল, সম্ভবত রাজা স্টিফেনের রাজত্বকালে ()। মূলত, তারা ভাই এবং বোন ছিল, মানুষের মত সাধারণ চেহারা থাকলেও তাদের ত্বকের রং সবুজ ছিলো। তারা একটি অজানা ভাষায় কথা বলত। খাবারের মাঝে শুধু মটরশুঁটি আর কাঁচা শিম খেত; পরে অবশ্য তারা অন্যান্য খাবার খেতে শিখেছিল। যাই হোক, ছেলেটি অসুস্থ ছিল এবং তার ও তার বোনের বাপ্তিস্মের সময় সে মারা গিয়েছিল। কিন্তু মেয়েটি বেঁচে যায়। শিমের বীজের পাশাপাশি অন্যান্য খাবারও সে খেতে শুরু করে। অবশ্য, কয়েক মাসের মধ্যে মেয়েটির গায়ের সবুজ রং হারিয়ে যায়,ফিরে আসে ত্বকের স্বাভাবিক রং। মেয়েটিকে ইংরেজি ভাষা শেখানো হতে থাকে। ইংরেজি বলতে শেখার পর মেয়েটি বলে, সে এবং তার ভাই এমন একটি দেশ থেকে এসেছে যেখানে সূর্য কখনো উদিত হয় না এবং সেখানকার আলো গোধূলির মতো। কথিত আছে, মেয়েটির কথা থেকে জানা যায়, সেখানে সবকিছু সবুজ ছিল; মতান্তরে, সেখানে সর্বদা চোখ ধাঁধানো আলো থাকত। গ্রামটির পাশ দিয়ে বয়ে চলা এক নদীর কথাও সে মনে করতে পেরেছিলো।

## কাহিনি
তখন ছিল ধান চাষের সময়। মাঠে কাজ করতে থাকা কৃষকদের সামনে দিয়ে জঙ্গলের পথ ধরে গ্রামের দিকে হেঁটে আসে দুটি ছোট ছেলে-মেয়ে। সাধারণত সবাই জানতো ঐ জঙ্গলে নেকড়ে ছাড়া আর কিছু থাকে না। সেই ঘন জঙ্গল থেকে যখন দুটি মানব শিশু বের হয়ে আসে, তখন স্বভাবতই তাদের নিয়ে সবার উৎসাহ একটু বেশিই ছিল। তার উপর তাদের সবুজ গায়ের রঙ এবং উদ্ভট পোশাক দেখে বেশ ভালোই অবাক হয় গ্রামবাসী। কথা বলতে গিয়ে ঘটে আরেক মুসিবত! এমন এক ভাষায় কথা বলছিল বাচ্চা দুটো যে তার একটি অক্ষরও বুঝবে এমন সাধ্য কার আছে! কোত্থেকেই বা তারা আসলো আর যাবেই বা কোথায়- কিছুই জানা সম্ভব হচ্ছিল না গ্রামবাসীর পক্ষে।

মেয়েটি গ্রামবাসীকে জানায়, তারা দুই ভাই-বোন একদিন তাদের বাবার গরু খুঁজতে ফসলের ক্ষেতের মধ্যে দিয়ে হাঁটছিলো। হঠাৎ করে পাশের গুহা থেকে এক অদ্ভুত ঘণ্টার শব্দ শুনতে পায় তারা। খুব জোরে জোরে ঘণ্টার শব্দ হওয়ায় চমকে যেয়ে শব্দের উৎস খুঁজতে থাকে তারা। গুহার মধ্যে ঢুকে হারিয়ে যায় দুই ভাই-বোন। দীর্ঘক্ষণ ধরে ঘুরতে ঘুরতে এক সময় গুহার অপর প্রান্তে এসে পৌছায় তারা। প্রখর সূর্যের আলোতে চোখ ধাঁধিয়ে যায় দুজনের।

হতবুদ্ধি অবস্থায় বেশ অনেকক্ষণ গুহার মুখে শুয়ে থাকে বাচ্চা দুটো। আস্তে আস্তে কৃষকদের কাজ করার শব্দ কানে আসলে সেদিকে হাঁটতে শুরু করে তারা। সব কথা শুনে স্তব্ধ হয়ে যায় গ্রামের লোকজন। কোন সে গ্রাম যেখানে সবুজ গাত্রবর্ণের অধিবাসীরা বাস করে তা খুঁজতে বের হয়ে যায় অভিযাত্রীর দল। কিন্তু মেয়েটির নির্দেশনা মোতাবেক গিয়ে নদী ছাড়া আর কিছুই খুঁজে পায় না তারা। বড় হয়ে মেয়েটি নর্টফোক রাজ্যের কিং’স লিনের এক যুবককে বিয়ে করে যিনি ছিলেন রাজা দ্বিতীয় হেনরির মুখপাত্র। বলা হয়, পরবর্তী জীবনে মেয়েটি ‘আগনেস বাড়ৈ’ নাম ধারণ করে।

বিষয়শ্রেণী:মধ্যযুগীয় কিংবদন্তি
বিষয়শ্রেণী:ফোর্টীয় ঘটনাবলী
হোসে আন্দ্রেস উর্তাদো চেমে

**হোসে আন্দ্রেস উর্তাদো চেমে** (; জন্ম: ২৩ ডিসেম্বর ২০০১; **হোসে উর্তাদো** নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব রেড বুল ব্রাগান্তিনো এবং ইকুয়েডর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।

উর্তাদো ২০২১ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।

## প্রারম্ভিক জীবন
হোসে আন্দ্রেস উর্তাদো চেমে ২০০১ সালের ২৩শে ডিসেম্বর তারিখে ইকুয়েডরের সান্তো দোমিঙ্গোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০২১ সালের ৫ই সেপ্টেম্বর তারিখে, ১৯ বছর, ৮ মাস ও ১৩ দিন বয়সে, ডান পায়ে ফুটবল খেলায় পারদর্শী উর্তাদো চিলির বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইকুয়েডরের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৬ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি চিলি ০–০ গোলের ব্যবধানে জয়লাভ করেছিল। ইকুয়েডরের হয়ে অভিষেকের বছরে উর্তাদো সর্বমোট ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইকুয়েডরীয় ফুটবলার
বিষয়শ্রেণী:রেড বুল ব্রাগান্তিনোর খেলোয়াড়
বিষয়শ্রেণী:ইকুয়েডরের পুরুষ আন্তর্জাতিক ফুটবলার
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:২০২১ কোপা আমেরিকার খেলোয়াড়
বিষয়শ্রেণী:২০২৪ কোপা আমেরিকার খেলোয়াড়
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:ইন্দিপেন্দিয়েন্তে দেল ভায়ের খেলোয়াড়
নন্দীগ্রাম ব্রজমোহন তেয়াড়ী শিক্ষানিকেতন

**নন্দীগ্রাম ব্রজমোহন তেয়াড়ী শিক্ষানিকেতন**, **নন্দীগ্রাম বিএমটি শিক্ষানিকেতন** নামেও পরিচিত, একটি সরকারী  উচ্চ মাধ্যমিক বিদ্যালয় যা নন্দীগ্রাম, পূর্ব মেদিনীপুর, পশ্চিমবঙ্গ, ভারতে অবস্থিত। বিদ্যালয়টি ১৯১২ সালে প্রতিষ্ঠিত হয়।

বিদ্যালয়টি পশ্চিমবঙ্গ মাধ্যমিক শিক্ষা বোর্ডের সাথে দশম  শ্রেণি পর্যন্ত শিক্ষার জন্য, একাদশ  এবং দ্বাদশ  শ্রেণীর জন্য পশ্চিমবঙ্গ উচ্চ মাধ্যমিক শিক্ষা পরিষদ এবং ভোকেশনাল শিক্ষার জন্য ওয়েস্ট বেঙ্গল স্টেট কাউন্সিল অফ টেকনিক্যাল & ভোকেশনাল এডুকেশন & স্কিল ডেভলপমেন্ট সাথে অনুমোদিত। 

## ইতিহাস
এই এলাকায় দুটি স্কুল রয়েছে, নন্দীগ্রাম বিএমটি শিক্ষানিকেতন শুধুমাত্র দশম  শ্রেণী পর্যন্ত ছেলেদের জন্য এবং একাদশ  এবং দ্বাদশ শ্রেণী ছেলে মেয়েদের  জন্য এবং নন্দীগ্রাম বি.এম. বালিকা উচ্চ বিদ্যালয় শুধুমাত্র দশম শ্রেণী পর্যন্ত মেয়েদের জন্য। কিন্তু 2015 সালে, কলকাতা হাইকোর্ট একটি আদেশ দেয় যে "নন্দীগ্রাম ব্রজমোহন তেয়াড়ী  শিক্ষানিকেতন বর্তমান অধিবেশন থেকে সর্বোচ্চ 100 জন শিক্ষার্থীকে ভর্তি করার অধিকারী হবে, যদি সেখানে ইচ্ছুক ছাত্রছাত্রী থাকে, এখনও ভর্তি হয়নি, যারা ভর্তি হতে চান তবে নিশ্চিত করতে হবে যে নন্দীগ্রাম ব্রজমোহন গার্লস হাই স্কুলের কোন ছাত্রী বদলির সময় সেখানে ভর্তি না হয়। 

## প্রতিষ্ঠা ও উন্নয়ন
এলাকার শিক্ষার শোচনীয় অবস্থার কথা স্বীকার করে, 1912 সালে, কিছু প্রবাসী এবং স্থানীয় শিক্ষা অনুরাগীরা শহরে একটি উচ্চ বিদ্যালয় প্রতিষ্ঠার চেষ্টা করেন। তাদের নিরলস প্রচেষ্টার মাধ্যমে আজকের বিএমটি শিক্ষানিকেতনের প্রথম বীজ বপন করা হয়েছিল সেই অত্যন্ত বিনম্র সূচনায়। মহিষাদলের রাজ বাহাদুর, শ্রী ব্রজমোহন তেয়াড়ী এবং শ্রী ফকিরচাঁদ দাসের মতো সহৃদয় ব্যক্তিদের জমি এবং আর্থিক অনুদানের দ্বারা এই মহৎ প্রচেষ্টা ফলপ্রসূ হয়েছিল। তারপর থেকে, বিদ্যালয়টি গর্বের সাথে বিভিন্ন প্রতিকূলতা ও বাধা অতিক্রম করে শিক্ষা প্রদান অব্যাহত রেখেছে। 

## হোস্টেল সুবিধা
**নন্দীগ্রাম বিএমটি ওবিসি সেন্ট্রাল হোস্টেল** হল নন্দীগ্রাম বিএমটি শিক্ষানিকেতনের মহিলা শিক্ষার্থীদের জন্য একটি আবাসিক সুবিধা। মহিলা শিক্ষাকে সমর্থন করার জন্য প্রতিষ্ঠিত, হোস্টেলটি প্রায় 100 ছাত্রীকে থাকার ব্যবস্থা করে। 

## তথ্যসূত্র

বিষয়শ্রেণী:১৯১২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
এমএফএফ ফুটবল সেন্টার

**[[মঙ্গোলীয় ফুটবল ফেডারেশন|এমএফএফ]] ফুটবল সেন্টার** ( মঙ্গোলিয়ার উলানবাটরের একটি স্টেডিয়াম।

## সংক্ষিপ্ত বিবরণ
এটি ফুটবল ম্যাচের জন্য ব্যবহৃত হয় এবং এর একটি কৃত্রিম খেলার পৃষ্ঠ রয়েছে।

ফুটবল সেন্টারে নতুন প্রসারিত ৫,০০০ আসনের স্টেডিয়ামটি অক্টোবর ২০১৩ সালে খোলা হয়েছিল।

এটি এএফসি চ্যালেঞ্জ কাপ এবং ২০১৪ ফিফা বিশ্বকাপের জন্য মঙ্গোলিয়ার বাছাইপর্বের প্রচারণার আয়োজন করেছিল।

২০২২ সালের সেপ্টেম্বরে, ১১০ মিটার x ৭৩ মিটার ক্ষেত্রটি রাবারের পরিবর্তে ফোম, বালি এবং কর্ক মিশ্রণ ব্যবহার করে পুনরুত্থিত হয়েছিল, এটি একটি প্রক্রিয়া যা ফিফা দ্বারা নতুন অনুমোদিত হয়েছিল। স্টেডিয়ামটি সম্পূর্ণরূপে পুনর্ব্যবহারযোগ্য পৃষ্ঠের বৈশিষ্ট্যযুক্ত দেশের প্রথম হয়ে উঠেছে।

## তথ্যসূত্র

বিষয়শ্রেণী:উলানবাটরে ফুটবল মাঠ
বিষয়শ্রেণী:জাতীয় ফুটবল একাডেমি